62025CO0160_INF
Digriet tal-Qorti tal-Ġustizzja (Is-Sitt Awla) tal‑10 ta’ Novembru 2025 –[Wawicz] (
i
)
(Kawża C‑160/25)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta kjarament mill-ġurisprudenza – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Effetti tal-konstatazzjoni tan-natura inġusta ta’ klawsola – Kuntratt ta’ self ipotekarju indiċjat fuq munita barranija – Determinazzjoni tar-rata tal-kambju bejn il-muniti – Element inġust ta’ klawżola ta’ konverżjoni – Effett dissważiv – Obbligi tal-qorti nazzjonali – Natura distinta tal-element inġust tal klawżola”
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Konstatazzjoni tan-natura inġusta ta’ klawżola – Portata – Kuntratt ta’ self ipotekarju espress f’munita u indiċjat fuq oħra – Ġurisprudenza nazzjonali li tippermetti li dan il-kuntratt jibqa’ validu wara t-tneħħija tal-element inġust tal-klawżola ta’ konverżjoni bejn dawn il-muniti – Ammissibbiltà – Kundizzjoni – Element li jistipula impenji awtonomi, separabbli mill-obbligi l-oħra previsti minn din il-klawżola – Verifika li għandha twettaq il-qorti nazzjonali
(Direttiva tal-Kunsill 93/13, Artikoli 6(1) u 7(1))
(ara l-punti 24 sa 31, 34, 35, u d-dispożittiv)
Dispożittiv
L-Artikolu 6(1) u l-Artikolu 7(1) tad-Direttiva tal-Kunsill 93/13/KEE tal‑5 ta’ April 1993 dwar klawżoli inġusti f’kuntratti mal-konsumatur,
għandhom jiġu interpretati fis-sens li:
ma jipprekludux ġurisprudenza nazzjonali li tipprovdi li kuntratt ta’ kreditu konkluż bejn professjonist u konsumatur, espress f’munita u indiċjat fuq munita oħra, jibqa’ validu minkejja t-tneħħija tal-element tal-klawżola relatat mad-determinazzjoni tal-prezz tax-xiri u tal-bejgħ ta’ dik il-munita, li jipprovdi l-aġġustament ta’ dan il-prezz medju ta’ konverżjoni tal-imsemmija munita, skont il-marġni tax-xiri u tal-bejgħ iddeterminat mill-kreditur, minħabba n-natura inġusta ta’ dan l-element, meta dan l-element ikun jikkostitwixxi obbligu kuntrattwali separat minn dawk li jkunu jinsabu f’din il-klawżola, fis-sens li jistipula impenji awtonomi li jistgħu jiġu separati mill-obbligi l-oħra previsti fl-imsemmija klawżola.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.